**ADATKEZELÉSI TÁJÉKOZTATÓ**

A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló, AZ EURÓPAI PARLAMENT ÉS A TANÁCS (EU) 2016/679 RENDELETÉBEN (a továbbiakban: GDPR) meghatározott kötelezettségeket Budapest I. Kerület Budavári Önkormányzat (székhely: 1014 Budapest, Kapisztrán tér 1., a továbbiakban: Önkormányzat) mint Adatkezelő a jelen Tájékoztatóval teljesíti a **COVID OLTÁS** megnevezésű nyereményjátékkal (a továbbiakban: Játék) kapcsolatos adatkezelésével kapcsolatban.

Az Önkormányzat a **COVID OLTÁS megnevezésű nyereményjátékra jelentkező természetes személyek alábbi** személyes adatait kezeli (a továbbiakban: Érintettek). Az Önkormányzat az Érintettek által megadott személyes adatokat a GDPR előírásainak betartásával az alábbiak szerint kezeli és használja fel:

**Adatkezelő adatai, elérhetősége:**

Budapest Főváros I. kerület Budavári Polgármesteri Hivatal (a továbbiakban: Hivatal)

székhely: 1014 Budapest, Kapisztrán tér 1.

email: hivatal@budavar.hu

telefon: (+36) 1-458-3000

**Adatvédelmi tisztviselő:**

adatkezeles@budavar.hu

**Az adatkezelés jogalapja:**

Az Érintettnek az adatkezelésről szóló tájékoztatás megismerését követően adott önkéntes, konkrét, egyértelmű hozzájárulása, melyet a hozzájáruló nyilatkozat kitöltésével és aláírásával ad meg. Az Érintett hozzájárulását a Hivatal nyilvántartja.

**Az adatkezelés célja:** a Játékban való részvétel révén keletkezett jogviszony teljesítése, a Játék szervezése, lebonyolítása, valamint az eredmény megállapítása, kihirdetése és közzététele, Nyertes értesítése, Nyeremény átadása, a Nyertes esetén továbbá az adójogi kötelezettségek teljesítése.

**A kezelt adatok köre és az adatkezelés időtartama:**

A Hivatal az Érintettek nevét, telefonszámát, e-mailcímét, postacímét kezeli.

A Hivatal a megjelölt személyes adatokat az alábbi időpontig kezeli: a résztvevők esetén a sorsolás időpontjáig.

A Nyertes esetén:

Az eredmények értékeléséről és a nyertesek kiválasztásáról szóló jegyzőkönyv a számviteli kötelezettségek teljesítése érdekében a 2000. évi C. törvény 169.§-a alapján 8 évig, illetve az adózás rendjéről szóló 2003. évi XCII. törvényben meghatározott elévülési ideig megőrzésre kerül.

**A hozzájáruló nyilatkozat visszavonása**: az Érintett hozzájáruló nyilatkozatát bármikor visszavonhatja a Hivatal 1. pontban megadott elérhetőségein keresztül. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

**Az adatokhoz való hozzáférés:**

A személyes adatokhoz a Hivatal Játék lebonyolításában részt vevő foglalkoztatásra irányuló jogviszonyban álló munkatársai férnek hozzá.

**Az Érintett adatkezeléssel kapcsolatos jogai:**

*A tájékoztatás kéréshez való jog*

Az Érintett az adatkezelő 1. pontban megadott elérhetőségeken keresztül, írásban tájékoztatást kérhet a Hivataltól arról, hogy milyen személyes adatait, milyen jogalapon, milyen adatkezelési cél miatt, milyen forrásból, mennyi ideig kezeli a Hivatal, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait. A Hivatal az érintett kérelmét legfeljebb egy hónapon belül, az általa megadott elérhetőségre küldött levélben teljesíti.

*A helyesbítéshez való jog*

Az Érintett az 1. pontban megadott elérhetőségeken keresztül írásban kérheti, hogy a Hivatal módosítsa valamely személyes adatát.

*A törléshez való jog*

Az Érintett az 1. pontban megadott elérhetőségeken keresztül írásban kérheti a Hivataltól a személyes adatainak a törlését, kivéve, ha az adatkezelés jogszabályon alapul, vagy jogi igények előterjesztéséhez, érvényesítéséhez, védelméhez szükséges a kezelése.

*Adatkezelés korlátozásához (zárolásához) való jog*

Az Érintett az 1. pontban megadott elérhetőségeken keresztül írásban kérheti, hogy a Hivatal korlátozza az adatkezelést, ha az érintett vitatja azok pontosságát, arra az időtartamra, amíg az adatkezelő ellenőrzi személyes adatok pontosságát, ha az adatkezelés jogellenes, és az érintett ellenzi az adatok törlését, ehelyett kéri azok felhasználásának korlátozását, ha az adatkezelőnek már nincsen szüksége a személyes adatokra adatkezelés céljából, de az érintett igényli azokat jogi igények érvényesítéséhez, előterjesztéséhez vagy védelméhez, vagy ha az érintett tiltakozott az adatkezelés ellen, arra az időtartamra, amíg megállapításra kerül, hogy az adatkezelő jogos indokai elsőbbséget élveznek-e az érintett jogos indokaival szemben.

*A tiltakozáshoz való jog*

Az Érintett az 1. pontban megadott elérhetőségeken keresztül írásban tiltakozhat az adatkezelés ellen, ha a Hivatal személyes adatot közvélemény-kutatás vagy tudományos kutatás céljából továbbítaná, felhasználná.

Az Érintett jogainak gyakorlása iránti kérelmet a Hivatal jegyzőjénél lehet előterjeszteni személyesen, az adatkezelő székhelyén, postai úton vagy elektronikusan az adatvedelem@budavar.hu e-mail címen. A jegyző a kérelmet 25 napon belül megvizsgálja és döntéséről a kérelmezőt írásban tájékoztatja.

Az Érintett a jogainak megsértése esetén bírósághoz fordulhat vagy a Nemzeti Adatvédelmi és Információszabadság Hatóság vizsgálatát kezdeményezheti.

Nemzeti Adatvédelmi és Információszabadság Hatóság,

Postacím: 1530 Budapest, Pf.: 5.,

Cím: 1125  Budapest, Szilágyi Erzsébet fasor 22/c,

Telefon: +36 (1) 391-1400

E-mail: ugyfelszolgalat@naih.hu;

web oldala: [https://www.naih.hu](https://www.naih.hu/)

A jogérvényesítés módjára az információs önrendelkezési jogról és az információszabadságról szóló 2011. évi CXII. törvény 22. § és 23. §-ai, valamint az 52-58. §-ai vonatkoznak.

A jelen Tájékoztató a Budapest Főváros I. kerület Budavári Polgármesteri Hivatal 1014 Budapest Kapisztrán tér 1. szám alatti Ügyfélszolgálati Irodájában, az 1013 Budapest, Attila út 65. szám alatti Ügyfélszolgálati Irodájában, valamint a [www.budavar.hu](http://www.budavar.hu) weboldalon érhető el.

**HOZZÁJÁRULÓ NYILATKOZAT**

Az információs önrendelkezési jogról és az információszabadságról szóló 2011. évi CXII. törvény 5. § (1) bekezdése, valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK Irányelv hatályon kívül helyezéséről szóló Európai Parlament és a Tanács (EU) 2016/679. rendelet 6. cikk (1) bekezdés a) pontjának előírásait és az Adatkezelési Tájékoztatóban foglaltakat figyelembe véve nyilatkozom, hogy a Budapest I. Kerület Budavári Önkormányzat (székhely: 1014 Budapest, Kapisztrán tér 1.) által meghirdetett **COVID OLTÁS** megnevezésű nyereményjátékra történő jelentkezés során rendelkezésre bocsátott személyes adataim kezeléséhez hozzájárulásomat adom.

A hozzájárulásom az alábbi személyes adataimra vonatkozik: név, telefonszám, e-mail, postacím.

A hozzájárulás megadása előtt tudomásul veszem, hogy hozzájárulásomat bármikor visszavonhatom, a hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

Kijelentem, hogy a kezelt személyes adataim körét, az adatkezelés feltételeit, továbbá a jogorvoslati lehetőségeimet részletesen tárgyaló Adatvédelmi Tájékoztató tartalmát a jelen nyilatkozat megtételét valamint a nyereményjátékra történő jelentkezést megelőzően megismertem.

Kelt, Budapest …………………………… ……….

|  |
| --- |
| **………………………………….****a jelentkező aláírása****…………………………………….****a jelentkező neve****18. év alatti jelentkező esetén[[1]](#footnote-1)****……………………………………****a jelentkező törvényes képviselőjének aláírása****………………………………………..****a jelentkező törvényes képviselőjének neve** |

1. 18 év alatti jelentkező esetén a törvényes képviselő neve és aláírása is szükséges! [↑](#footnote-ref-1)